CELEX: 32008L0112
Language: ro
Date: 2008-12-16 00:00:00
Title: Directiva 2008/112/CE a Parlamentului European și a Consiliului din 16 decembrie 2008 de modificare a Directivelor 76/768/CEE, 88/378/CEE, 1999/13/CE ale Consiliului și a Directivelor 2000/53/CE, 2002/96/CE și 2004/42/CE ale Parlamentului European și ale Consiliului, pentru a le adapta Regulamentului (CE) nr. 1272/2008 privind clasificarea, etichetarea și ambalarea substanțelor și a amestecurilor (Text cu relevanță pentru SEE)

23.12.2008   
            
            
               RO
            
            
               Jurnalul Oficial al Uniunii Europene
            
            
               L 345/68
            
         
      DIRECTIVA 2008/112/CE A PARLAMENTULUI EUROPEAN ȘI A CONSILIULUI
   
   din 16 decembrie 2008
   de modificare a Directivelor 76/768/CEE, 88/378/CEE, 1999/13/CE ale Consiliului și a Directivelor 2000/53/CE, 2002/96/CE și 2004/42/CE ale Parlamentului European și ale Consiliului, pentru a le adapta Regulamentului (CE) nr. 1272/2008 privind clasificarea, etichetarea și ambalarea substanțelor și a amestecurilor
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95 și articolul 175 alineatul (1),
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:
   
               (1)
            
            
               Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (3) reglementează armonizarea clasificării și a etichetării substanțelor și a amestecurilor în cadrul Comunității. Regulamentul menționat va înlocui Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (4), precum și Directiva 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase (5).
            
         
               (2)
            
            
               Regulamentul (CE) nr. 1272/2008 se bazează pe experiența Directivelor 67/548/CEE și 1999/45/CE și include criteriile de clasificare și etichetare a substanțelor și a amestecurilor prevăzute de Sistemul Global Armonizat de Clasificare și Etichetare a Chimicalelor (GHS), care a fost adoptat la nivel internațional, în cadrul structurilor Organizației Națiunilor Unite.
            
         
               (3)
            
            
               Anumite prevederi privind clasificarea și etichetarea stabilite prin Directivele 67/548/CEE și 1999/45/CE sunt utilizate și în aplicarea altor acte legislative comunitare, cum ar fi Directiva 76/768/CEE a Consiliului din 27 iulie 1976 privind apropierea legislațiilor statelor membre cu privire la produsele cosmetice (6), Directiva 88/378/CEE a Consiliului din 3 mai 1988 privind apropierea legislațiilor statelor membre cu privire la siguranța jucăriilor (7), Directiva 1999/13/CE a Consiliului din 11 martie 1999 privind reducerea emisiilor de compuși organici volatili datorate utilizării solvenților organici în anumite activități și instalații (8), Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (9), Directiva 2002/96/CE a Parlamentului European și a Consiliului din 27 ianuarie 2003 privind deșeurile de echipamente electrice și electronice (DEEE) (10) și Directiva 2004/42/CE a Parlamentului European și a Consiliului din 21 aprilie 2004 privind limitarea emisiilor de compuși organici volatili cauzate de utilizarea de solvenți organici în anumite vopsele și lacuri și în produsele de refinisare a vehiculelor (11).
            
         
               (4)
            
            
               Includerea criteriilor GHS în legislația comunitară are ca rezultat introducerea unor noi clase și categorii de pericole care corespund doar parțial normelor de clasificare și etichetare prevăzute de Directivele 67/548/CEE și 1999/45/CE. Analiza efectelor potențiale ale tranziției de la vechiul la noul sistem de clasificare și etichetare a condus la concluzia că, prin adaptarea referințelor la criteriile de clasificare din Directivele 76/768/CEE, 88/378/CEE, 2000/53/CE și 2002/96/CE la noul sistem introdus prin Regulamentul (CE) nr. 1272/2008, domeniile de aplicare ale actelor respective ar trebui să fie menținute.
            
         
               (5)
            
            
               Este, de asemenea, necesar să se adapteze Directiva 76/768/CEE pentru a se lua în considerare adoptarea Regulamentului (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (12).
            
         
               (6)
            
            
               Este necesară și adaptarea Directivei 1999/13/CE, prin înlocuirea frazei de risc R40 cu două noi fraze de risc R40 și R68 în conformitate cu Directiva 67/548/CEE, astfel încât să se asigure o tranziție corectă către frazele de pericol prevăzute în Regulamentul (CE) nr. 1272/2008.
            
         
               (7)
            
            
               Tranziția de la criteriile de clasificare cuprinse în Directivele 67/548/CEE și 1999/45/CE ar trebui să se încheie la 1 iunie 2015. Producătorii de cosmetice, jucării, vopsele, lacuri, produse de refinisare a vehiculelor, de vehicule, de echipamente electrice și electronice sunt considerați producători, importatori sau utilizatori din aval în înțelesul Regulamentului (CE) nr. 1272/2008, astfel cum sunt considerați și operatorii ale căror activități sunt reglementate prin Directiva 1999/13/CE. Toți aceștia ar trebui să aibă posibilitatea să-și conceapă propria strategie de tranziție în conformitate cu prezenta directivă, într-un interval de timp similar celui prevăzut de Regulamentul (CE) nr. 1272/2008.
            
         
               (8)
            
            
               În conformitate cu punctul 34 din Acordul interinstituțional privind o mai bună legiferare (13), statele membre sunt încurajate să întocmească, în interes propriu și în interesul Comunității, tabele proprii care să ilustreze, pe cât posibil, corespondența dintre prezenta directivă și măsurile de transpunere și să le facă publice.
            
         
               (9)
            
            
               Directivele 76/768/CEE, 88/378/CEE, 1999/13/CE, 2000/53/CE, 2002/96/CE și 2004/42/CE ar trebui să fie modificate în consecință,
            
         ADOPTĂ PREZENTA DIRECTIVĂ:
   Articolul 1
   Modificări ale Directivei 76/768/CEE
   Directiva 76/768/CEE se modifică după cum urmează:
   
               1.
            
            
               Cuvântul „preparat” sau „preparate” în înțelesul articolului 3 alineatul (2) din Regulamentul (CE) nr. 1907/2006, în versiunea acestuia din 30 decembrie 2006, se înlocuiește cu cuvântul „amestec”, respectiv „amestecuri”, în întregul text.
            
         
               2.
            
            
               La articolul 4a alineatul (1), litera (d) se înlocuiește cu următorul text:
               
                           „(d)
                        
                        
                           efectuarea, pe teritoriul lor, a testării ingredientelor sau combinațiilor de ingrediente, pe animale, pentru a respecta cerințele prezentei directive, nu mai târziu de data la care astfel de teste trebuie înlocuite cu una sau mai multe dintre metodele validate enumerate în Regulamentul (CE) nr. 440/2008 al Comisiei din 30 mai 2008 de stabilire a metodelor de testare în temeiul Regulamentului (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) (14) sau în anexa IX la prezenta directivă.
                        
                     
         
               3.
            
            
               De la 1 decembrie 2010, articolul 4b se înlocuiește cu următorul text:
               „Articolul 4b
               Este interzisă utilizarea în cosmetice a substanțelor clasificate drept cancerigene, mutagene asupra celulelor embrionare sau toxice pentru reproducere, din categoriile 1A, 1B și 2, în conformitate cu partea 3 din anexa VI la Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (15). În acest scop, Comisia adoptă măsurile necesare în conformitate cu procedura de reglementare menționată la articolul 10 alineatul (2). O substanță clasificată la categoria 2 poate fi folosită în compoziția cosmeticelor dacă, în urma evaluării de către Comitetul științific pentru siguranța consumatorilor (CSSC), a fost declarată ca fiind acceptabilă pentru a fi utilizată în compoziția cosmeticelor.
            
         
               4.
            
            
               De la 1 decembrie 2010, la articolul 7a alineatul (1) litera (h) paragraful al doilea, ultima teză se înlocuiește cu următorul text:
               „Informația cantitativă care trebuie pusă la dispoziția publicului în conformitate cu litera (a) se limitează la substanțele care îndeplinesc criteriile pentru oricare dintre următoarele clase sau categorii de pericol menționate în anexa I la Regulamentul (CE) nr. 1272/2008:
               
                           (a)
                        
                        
                           clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                        
                     
                           (b)
                        
                        
                           clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                        
                     
                           (c)
                        
                        
                           clasa de pericol 4.1;
                        
                     
                           (d)
                        
                        
                           clasa de pericol 5.1.”
                        
                     
         
               5.
            
            
               În anexa IX, prima teză se înlocuiește cu următorul text:
               „Prezenta anexă enumeră metodele alternative validate de Centrul european pentru validarea metodelor alternative (ECVAM) al Centrului Comun de Cercetare care îndeplinesc cerințele prezentei directive și care nu sunt enumerate în Regulamentul (CE) nr. 440/2008.”
            
         Articolul 2
   Modificări ale Directivei 88/378/CEE
   Directiva 88/378/CEE se modifică după cum urmează:
   
               1.
            
            
               Cuvântul „preparat” sau „preparate” în înțelesul articolului 3 alineatul (2) din Regulamentul (CE) nr. 1907/2006, în versiunea acestuia din 30 decembrie 2006, se înlocuiește cu cuvântul „amestec”, respectiv „amestecuri”, în întregul text.
            
         
               2.
            
            
               De la 1 decembrie 2010, în anexa II partea II secțiunea 2, litera (b) se înlocuiește cu următorul text:
               
                           „(b)
                        
                        
                           Jucăriile nu trebuie să conțină substanțe sau amestecuri ca atare care pot deveni inflamabile în urma pierderii componenților volatili neinflamabili dacă, din motive indispensabile funcționării lor, în special legate de materiale și echipamente pentru experiențe chimice, asamblarea de machete, mulaje plastice sau ceramice, emailare, fotografiere sau alte activități similare, astfel de jucării conțin amestecuri periculoase în sensul definiției din Directiva 67/548/CEE sau substanțe care îndeplinesc criteriile pentru oricare dintre următoarele clase sau categorii de pericol menționate în anexa I la Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (16):
                           
                                       (i)
                                    
                                    
                                       clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                                    
                                 
                                       (ii)
                                    
                                    
                                       clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                                    
                                 
                                       (iii)
                                    
                                    
                                       clasa de pericol 4.1;
                                    
                                 
                                       (iv)
                                    
                                    
                                       clasa de pericol 5.1.
                                    
                                 
                     
         
               3.
            
            
               De la 1 iunie 2015, în anexa II partea II secțiunea 2, litera (b) se înlocuiește cu următorul text:
               
                           „(b)
                        
                        
                           Jucăriile nu trebuie să conțină substanțe sau amestecuri ca atare care pot deveni inflamabile în urma pierderii componenților volatili neinflamabili dacă, din motive indispensabile funcționării lor, în special legate de materiale și echipamente pentru experiențe chimice, asamblarea de machete, mulaje plastice sau ceramice, emailare, fotografiere sau alte activități similare, astfel de jucării conțin substanțe sau amestecuri care îndeplinesc criteriile pentru oricare dintre următoarele clase sau categorii de pericol menționate în anexa I la Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (17):
                           
                                       (i)
                                    
                                    
                                       clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13, categoriile 1 și 2, 2.14 categoriile 1 și 2, 2.15 tipurile A-F;
                                    
                                 
                                       (ii)
                                    
                                    
                                       clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                                    
                                 
                                       (iii)
                                    
                                    
                                       clasa de pericol 4.1;
                                    
                                 
                                       (iv)
                                    
                                    
                                       clasa de pericol 5.1.
                                    
                                 
                     
         
               4.
            
            
               De la 1 decembrie 2010, în anexa II partea II secțiunea 3 punctul 3, primul paragraf se înlocuiește cu următorul text:
               
                           „3.
                        
                        
                           Jucăriile nu trebuie să conțină amestecuri periculoase în înțelesul Directivei 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase (18) sau substanțe care îndeplinesc criteriile pentru oricare dintre următoarele clase sau categorii de pericol menționate în anexa I la Regulamentul (CE) nr. 1272/2008:
                           
                                       (a)
                                    
                                    
                                       clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                                    
                                 
                                       (b)
                                    
                                    
                                       clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                                    
                                 
                                       (c)
                                    
                                    
                                       clasa de pericol 4.1;
                                    
                                 
                                       (d)
                                    
                                    
                                       clasa de pericol 5.1,
                                    
                                 în cantități care pot dăuna sănătății copiilor care le utilizează. În orice caz, este strict interzis să se includă într-o jucărie astfel de substanțe sau amestecuri, în cazul în care acestea sunt destinate să fie folosite ca atare în cursul utilizării jucăriei.
                        
                     
         
               5.
            
            
               De la 1 iunie 2015, în anexa II partea II secțiunea 3 punctul 3, primul paragraf se înlocuiește cu următorul text:
               
                           „3.
                        
                        
                           Jucăriile nu trebuie să conțină substanțe sau amestecuri care îndeplinesc criteriile pentru oricare dintre următoarele clase sau categorii de pericol menționate în anexa I la Regulamentul (CE) nr. 1272/2008:
                           
                                       (a)
                                    
                                    
                                       clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                                    
                                 
                                       (b)
                                    
                                    
                                       clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                                    
                                 
                                       (c)
                                    
                                    
                                       clasa de pericol 4.1;
                                    
                                 
                                       (d)
                                    
                                    
                                       clasa de pericol 5.1;
                                    
                                 în cantități care pot dăuna sănătății copiilor care le utilizează. În orice caz, este strict interzis să se includă într-o jucărie astfel de substanțe sau amestecuri, în cazul în care acestea sunt destinate să fie folosite ca atare în cursul utilizării jucăriei.”
                        
                     
         
               6.
            
            
               De la 1 decembrie 2010, în anexa IV secțiunea 4, titlul și litera (a) se înlocuiesc cu următorul text:
               „4.   Jucării care conțin substanțe sau amestecuri periculoase ca atare. Jucării chimice
               
                           (a)
                        
                        
                           Fără a aduce atingere aplicării dispozițiilor stabilite în Regulamentul (CE) nr. 1272/2008, instrucțiunile de utilizare a jucăriilor conținând amestecuri periculoase sau substanțe care îndeplinesc criteriile pentru oricare din următoarele clase sau categorii de pericol menționate în anexa I la Regulamentul (CE) nr. 1272/2008:
                           
                                       (i)
                                    
                                    
                                       clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                                    
                                 
                                       (ii)
                                    
                                    
                                       clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                                    
                                 
                                       (iii)
                                    
                                    
                                       clasa de pericol 4.1;
                                    
                                 
                                       (iv)
                                    
                                    
                                       clasa de pericol 5.1,
                                    
                                 
                     conțin o avertizare privind caracterul periculos al acestor substanțe sau amestecuri și o indicație privind precauțiile care trebuie luate de către utilizator pentru a evita pericolele asociate cu acestea, care trebuie să se menționeze concis, în funcție de tipul de jucărie. De asemenea, trebuie să se menționeze măsurile de prim ajutor care se iau în caz de accidente grave rezultate din utilizarea acestui tip de jucărie. Trebuie, de asemenea, să se precizeze faptul că aceste jucării nu trebuie lăsate la îndemâna copiilor foarte mici.”
            
         
               7.
            
            
               De la 1 iunie 2015, în anexa IV secțiunea 4, titlul și litera (a) se înlocuiesc cu următorul text:
               „4.   Jucării care conțin substanțe sau amestecuri periculoase ca atare. Jucării chimice
               
                           (a)
                        
                        
                           Fără a aduce atingere aplicării dispozițiilor stabilite în Regulamentul (CE) nr. 1272/2008, instrucțiunile de utilizare a jucăriilor conținând substanțe sau amestecuri care îndeplinesc criteriile pentru oricare din următoarele clase sau categorii de pericol menționate în anexa I din regulamentul respectiv:
                           
                                       (i)
                                    
                                    
                                       clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                                    
                                 
                                       (ii)
                                    
                                    
                                       clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                                    
                                 
                                       (iii)
                                    
                                    
                                       clasa de pericol 4.1;
                                    
                                 
                                       (iv)
                                    
                                    
                                       clasa de pericol 5.1,
                                    
                                 
                     conțin o avertizare privind caracterul periculos al acestor substanțe sau amestecuri și o indicație privind precauțiile care trebuie luate de către utilizator pentru a evita pericolele asociate cu acestea, care trebuie să se menționeze concis, în funcție de tipul de jucărie. De asemenea, trebuie să se menționeze măsurile de prim ajutor care iau în caz de accidente grave rezultate din utilizarea acestui tip de jucărie. Trebuie, de asemenea, să se precizeze faptul că aceste jucării nu trebuie lăsate la îndemâna copiilor foarte mici.”
            
         Articolul 3
   Modificări ale Directivei 1999/13/CE
   Directiva 1999/13/CE se modifică după cum urmează:
   
               1.
            
            
               Cuvântul „preparat” sau „preparate” în înțelesul articolului 3 alineatul (2) din Regulamentul (CE) nr. 1907/2006, în versiunea acestuia din 30 decembrie 2006, se înlocuiește cu cuvântul „amestec”, respectiv „amestecuri”, în întregul text.
            
         
               2.
            
            
               Articolul 5 se modifică după cum urmează:
               
                           (a)
                        
                        
                           de la 1 decembrie 2010, alineatul (6) se înlocuiește cu următorul text:
                           „(6)   Substanțele sau amestecurile cărora le sunt atribuite sau pe care trebuie aplicate frazele de pericol H340, H350, H350i, H360D sau H360F sau frazele de risc R45, R46, R49, R60 sau R61, din cauza conținutului lor de COV din clasa substanțelor cancerigene, mutagene sau toxice pentru reproducere în conformitate cu Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (19), sunt înlocuite, în măsura în care este posibil și ținând seama de recomandările menționte la articolul 7 alineatul (1), cu substanțe sau amestecuri mai puțin nocive în cel mai scurt termen.
                        
                     
                           (b)
                        
                        
                           de la 1 iunie 2015, alineatul (6) se înlocuiește cu următorul text:
                           „(6)   Substanțele sau amestecurile cărora le sunt atribuite sau pe care trebuie aplicate frazele de pericol H340, H350, H350i, H360D sau H360F, din cauza conținutului lor de COV din clasa substanțelor cancerigene, mutagene sau toxice pentru reproducere în conformitate cu Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (20), sunt înlocuite, în măsura în care este posibil și ținând seama de recomandările menționate la articolul 7 alineatul (1), cu substanțe sau amestecuri mai puțin nocive în cel mai scurt termen.
                        
                     
                           (c)
                        
                        
                           alineatul (8) se modifică după cum urmează:
                           
                                       (i)
                                    
                                    
                                       cuvintele „indicativul de risc R40” se înlocuiesc cu „frazele de risc R40 sau R68”;
                                    
                                 
                                       (ii)
                                    
                                    
                                       cuvintele „etichetarea R40” se înlocuiesc cu „etichetarea R40 sau R68”;
                                    
                                 
                                       (iii)
                                    
                                    
                                       de la 1 iunie 2015, cuvintele „frazele de risc R40 sau R68” se înlocuiesc cu „frazele de pericol H341 sau H351”;
                                    
                                 
                                       (iv)
                                    
                                    
                                       de la 1 iunie 2015, cuvintele „etichetarea R40 sau R68” se înlocuiesc cu „frazele de pericol H341 sau H351”;
                                    
                                 
                     
                           (d)
                        
                        
                           de la 1 iunie 2015, la alineatul (9), cuvintele „indicativele de risc” se înlocuiesc cu „frazele de pericol”;
                        
                     
                           (e)
                        
                        
                           alineatul (13) se modifică după cum urmează:
                           
                                       (i)
                                    
                                    
                                       cuvintele „etichetarea R40, R60 sau R61” se înlocuiesc cu „frazele de risc R40, R68, R60 sau R61”;
                                    
                                 
                                       (ii)
                                    
                                    
                                       de la 1 iunie 2015, cuvintele „frazele de risc R40, R68, R60 sau R61” se înlocuiesc cu „frazele de pericol H341, H351, H360F sau H360D”.
                                    
                                 
                     
         Articolul 4
   Modificări ale Directivei 2000/53/CE
   De la 1 decembrie 2010, la articolul 2, punctul 11 se înlocuiește cu următorul text:
   
               „11.
            
            
               «substanță periculoasă» înseamnă orice substanță care îndeplinește criteriile pentru oricare dintre următoarele clase sau categorii de pericol menționate în anexa I la Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (21):
               
                           (a)
                        
                        
                           clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                        
                     
                           (b)
                        
                        
                           clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                        
                     
                           (c)
                        
                        
                           clasa de pericol 4.1;
                        
                     
                           (d)
                        
                        
                           clasa de pericol 5.1.
                        
                     
         Articolul 5
   Modificări ale Directivei 2002/96/CE
   Directiva 2002/96/CE se modifică după cum urmează:
   
               1.
            
            
               Cuvântul „preparat” sau „preparate” în înțelesul articolului 3 alineatul (2) din Regulamentul (CE) 1907/2006, în versiunea acestuia din 30 decembrie 2006, se înlocuiește cu cuvântul „amestec”, respectiv „amestecuri” în întregul text.
            
         
               2.
            
            
               De la 1 decembrie 2010, la articolul 3, litera (l) se înlocuiește cu următorul text:
               
                           „(l)
                        
                        
                           «substanță sau amestec periculos» înseamnă orice amestec care trebuie considerat periculos în temeiul Directivei 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase (22) sau orice substanță care îndeplinește criteriile pentru oricare dintre următoarele clase sau categorii de pericol menționate în anexa I la Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (23):
                           
                                       (i)
                                    
                                    
                                       clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                                    
                                 
                                       (ii)
                                    
                                    
                                       clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                                    
                                 
                                       (iii)
                                    
                                    
                                       clasa de pericol 4.1;
                                    
                                 
                                       (iv)
                                    
                                    
                                       clasa de pericol 5.1.
                                    
                                 
                     
         
               3.
            
            
               De la 1 iunie 2015, la articolul 3, litera (l) se înlocuiește cu următorul text:
               
                           „(l)
                        
                        
                           «substanță sau amestec periculos» înseamnă orice substanță sau amestec care îndeplinește criteriile pentru oricare dintre următoarele clase sau categorii de pericol stabilite în anexa I din Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (24):
                           
                                       (i)
                                    
                                    
                                       clasele de pericol 2.1-2.4, 2.6 și 2.7, 2.8 tipurile A și B, 2.9, 2.10, 2.12, 2.13 categoriile 1 și 2, 2.14 categoriile 1 și 2, 2.15 tipurile A-F;
                                    
                                 
                                       (ii)
                                    
                                    
                                       clasele de pericol 3.1-3.6, 3.7 – efecte adverse asupra funcției sexuale și a fertilității sau asupra dezvoltării, 3.8 – alte efecte decât efectele narcotice, 3.9 și 3.10;
                                    
                                 
                                       (iii)
                                    
                                    
                                       clasa de pericol 4.1;
                                    
                                 
                                       (iv)
                                    
                                    
                                       clasa de pericol 5.1;
                                    
                                 
                     
         
               4.
            
            
               În anexa II secțiunea 1, a treisprezecea liniuță se înlocuiește cu următorul text:
               
                           „—
                        
                        
                           componenți care conțin fibre ceramice refractare conform descrierii din partea 3 din anexa VI la Regulamentul (CE) nr. 1272/2008.”
                        
                     
         Articolul 6
   Modificări ale Directivei 2004/42/CE
   Articolul 2 din Directiva 2004/42/CE se modifică după cum urmează:
   
               (a)
            
            
               la alineatul (3), cuvântul „preparat” se înlocuiește cu „amestec”;
            
         
               (b)
            
            
               la alineatul (8), cuvântul „preparat” se înlocuiește cu „amestec”.
            
         Articolul 7
   Transpunerea
   (1)   Statele membre adoptă și publică până la 1 aprilie 2010 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
   Statele membre aplică aceste acte începând cu 1 iunie 2010.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 8
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 9
   Destinatari
   Prezenta directivă se adresează statelor membre.
   
      Adoptată la Strasbourg, 16 decembrie 2008.
      
         
            Pentru Parlamentul European
         
         
            Președintele
         
         H.-G. PÖTTERING
         
      
      
         
            Pentru Consiliu
         
         
            Președintele
         
         B. LE MAIRE
         
      
   
   
      (1)  JO C 120, 16.5.2008, p. 50.
   
      (2)  Avizul Parlamentului European din 3 septembrie 2008 (nepublicat încă în Jurnalul Oficial) și Decizia Consiliului din 28 noiembrie 2008.
   
      (3)  JO L 353, 31.12.2008, p. 1.
   
      (4)  JO 196, 16.8.1967, p. 1.
   
      (5)  JO L 200, 30.7.1999, p. 1.
   
      (6)  JO L 262, 27.9.1976, p. 169.
   
      (7)  JO L 187, 16.7.1988, p. 1.
   
      (8)  JO L 85, 29.3.1999, p. 1.
   
      (9)  JO L 269, 21.10.2000, p. 34.
   
      (10)  JO L 37, 13.2.2003, p. 24.
   
      (11)  JO L 143, 30.4.2004, p. 87.
   
      (12)  JO L 396, 30.12.2006, p. 1.
   
      (13)  JO C 321, 31.12.2003, p. 1.
   
      (14)  JO L 142, 31.5.2008, p. 1.”
   
      (15)  JO L 353, 31.12.2008, p. 1.”
   
      (16)  JO L 353, 31.12.2008, p. 1.”
   
      (17)  JO L 353, 31.12.2008, p. 1.”
   
      (18)  JO L 200, 30.7.1999, p. 1.”
   
      (19)  JO L 353, 31.12.2008, p. 1.”;
   
      (20)  JO L 353, 31.12.2008, p. 1.”;
   
      (21)  JO L 353, 31.12.2008, p. 1.”.
   
      (22)  JO L 200, 30.7.1999, p. 1.
   
      (23)  JO L 353, 31.12.2008, p. 1.”
   
      (24)  JO L 353, 31.12.2008, p. 1.”.